bavarian-nlp/barwiki-20250901 huggingface dataset:
Max Grießer

Da Max Grießer (* 18. Novemba 1928 in Kufstoa/Tirol; † 12. August 2000 in Eppstoa-Vocknhausn) isa boarischa Voiksschauschbuia und Sänga estareichischa Heakunft gwen. Zweng seina schdattlichn Figua hoda ofd an bonschdandign bauanschlaun Boa gschbuid.
Lem.
Max Grießer is da Bua vo am estareichischn Voikssänga gwen und is ba seina Muada z Innschbruck afgwoxn. Scho mid finf Joa isa af da Bühne gschdandn. No da Schui hoda Maschinaschlossa gleand, dano hoda a zeidl im Voikstheata z Kufstoa gschbuid, duat hoda a gsunga und giodld. Easchd mid 30 isa afd Schauschbuischui ganga. Dano isa zan "Komödienstadl "voum Boarischn Rundfunk kumma und hod fuatoo mid da Erni Singerl, "Katharina de Bruyn", Gustl Bayrhammer und an "Maxl Graf" in Schdiggl wia "Der verkaufte Großvater", "Liebe und Blechschaden" und "Alles für die Katz "gschbuid"."
Da Max Grießer is mid da 18 Joa jingan Marianne keirat gwen. Ea Bua da Florian (* 14. April 1976), is no a Noudgeboad lemsgfäale hiangschädigd afd Wejd kumma. Es san 36 Obarationa am Kobf noudwende gwen, owa an Dauaschon hoda ned griagt. Aus seina easchdn Eh hoda no zwoa Buam, Max und Claus kobt.
Scho boid hod da Max Grießer za de groußn boarischn Voiksschauschbuia zejd, ma hodn in fui Feanseeserien wia "Münchner Geschichten", "Königlich Bayerisches Amtsgericht" und "Meister Eder und sein Pumuckl "gseng"."
Sei Roin ois "Bertl Moosgruber" in da Serie "Polizeiinspektion 1" vo 1977, neman Walter Sedlmayr und "Elmar Wepper", is a groußa Eafoig gwen. Voum Boarischn Innaministerium hoda 1986 den Tidl „Ean-Kommissa“ griagt. Außadäm hoda no an Buagamoasta in da Serie "Ein Schloß am Wörthersee "gschbuid, ano in Schbuifuima, Sex-Fuima und zoireichn "Tatort"-Foinga.
Da Grießer isa a Sänga gwen, ea hod uma 30 Singles, mid haubdsechle voikstimlicha Muse gmochd.
Bam oijarlichn Schdoakbiaoschdich afn Nockhaberg z Minga isa 27 Joa lang afdren, hod Bolitika dablekt und aramoi an domoign Ministabresidendn "Alfons Goppel" gschbuid. Ois da "Walter Sedlmayr" umbrochd woan is, hoda vo 1992 o, dem sei Roi ois „Bruada Barnabas“ odren.
Vo 1993 bis 1997 isa ba da eafoigreichn RTL-Show "Wie bitte?! afdren."
1996 hod da Max Grießer zan lezdn Moi an „Bruada Barnabas“ afn Nockhaberg gschbuid.
Koana hod wos gmeakt dasa schware Angstzuaschdand und Debressiona kobt hod, ara psüchiadrische Behandlung hod eam nix brochd. Sei lezde Roi hoda im Julei 2000 in dem Schdiggl "Die Bernauerin" af da Bühne voum Glousda Andechs gschbuid. Am 12. August 2000 hoda se dahengd. Sei lezde Rua hoda in seim Wohnoat z Söll ba Kufstoa.gfundn.
Diskografia.
CDs:
St. James Chapel

De St. James Chapel is a historische Kapejn z Stony Brook, im US-Bundesstoot New York.
De Kapejn is 1889 baut woan. Es is a Hoizbau mit ana Schindl-Fassade und an ochteckadn Tuam. Da Bau wead an bekonntn Architektn "Standford White" zuagschriem.
Anno 2000 is de Kapejn im "National Register of Historic Places" aufgnumma woan.
Etymologie

Etymologie is a Disziplin vo da Linguistik, wo si mit da Heakumft vo Weatan befosst. Es wead dobei de phonetische und de semantische Entwicklung vo Ausdrick (Wort oda Morphem) untasuacht.
Dees Wort "Etymologie" kimmt ausm Oidgriachischn: , "etymología". Dees setzt si wiedarum aus , "étymos"‚ woara ‚Sinn‘ und , "lógos", ‚Wort, Begriff‘. Dees hengt domit zamma, dass ma friaha nachn da innan Woarheit vo am Begriff gsuacht hod.
Unta Voiksetymologie dagegn vasteht ma de foische Healeitung vo da Wortheakumft, de wo si vor oim am aktuejn Wortklang orientiert.
Oidgriachisch

Oidgriachisch (dt.: Altgriechisch, Sejbstbezeichnung: ; hē Hellēnikē glōssa; boar.: „de griachische Sproch“) is de antike Version vo da griachischn Sproch. Des is a indogermanische Sproch, wo haptsechli im Ostn van Middlmeeagebiet gredd worn is.
Unta "Oidgriachisch" wean vaschiedane Sprochversiona und Dialekte zammgfossd, wo voa oim zwischn da Eihfiahrung vo da griachischn Schrift (eppa 800 v. Kr.) bis zan Ofong vo da hellenistischn Era (eppa 300 v. Kr.) vawendd worn is. In da Literatua is s Oidgriachische owa bis zan End vo da Antike (uma 600 n. Kr.) gnuzd worn. Ois Quasi-Standard fia's Oidgriachische guid da attische Dialekt van 5. und 4. Joarhundad v. Kr., oisdonn de Sproch van Sophokles, Platon und Demosthenes. De Sprochstuaf zwischn eppa 600 und 1453 (Eaobarung vo Konstantinopel duach de Osmanen) wead ois Middlgriachisch oda Byzantischs Griachisch bezeichnd, oschliassnd redd ma van Neigriachisch, da Stootssproch van heiting Griachaland.
West Meadow Beach

West Meadow Beach is a Hoibinsl im Noadwestn vo Stony Brook, im Suffolk County im US-Bundesstoot New York.
West Meadow Beach is ebba 1,5 Meiln long und a "National Historic District". Auf em Parklond san friara 120 Summahaisln aus de 1920a und 1930 Joa gstondn. Des Gebiet is zum effentlichs Parkland eakleat woa, des wo zua Town vo Brookhaven gheat, de Haisln woan damit illegale Bautn. De moastn san etz scho obgrissa. Nua a boa san unta Schutz gstejt woan und wean etz fia effentliche Aufgom gnutzt.
Kochesää

Da Kochesää, amtle Kochelsee, is a Gewässa in Bayern, des uma 70 km sidli vo Minga am Randbereich vo de Oipn liegt und zur Gmoa Schlehdorf (uma 30 Prozent) im Westn und zu Koche am Sää im Ostn ghert. Da See is Eingtum vom Freistoot Bayern und wird vo da Boarischn Verwaltung vo de staatlichn Schlessa, Gärtn und Sään vawoitet. Während da sidliche Bereich vom See no vo Bergn umgebm is, liegt da nerdliche Teil scho im flachn Voralpmland und wird von de Loisach-Kochesää-Moorn begrenzt.
Beppo Brem

Da Josef "Beppo" Brem (* 11. Meaz 1906 in Minga; † 5. Septemba 1990 ebd.) wor a bayrischa Voiksschauspuia. Zeascht is a haptsächli fia seine vuin Aftritt in Gaudi-Fuimen bekannt worn, wo a moast de Roin vom "Boarischn Uaviech" oda vom Dorfdeppm gspuit hod, oba im Laaf vo da Zeid hod a aa mid eanstan Roin Erfoig ghobt.
Augschburga Dom

Da Augschburga Dom, eig. Hohe Domkirch Mariä Hoamsuchung zu Augschburg, is de Kathedraikiach vom Bistum Augschburg. Da Dom steht in da historischn Oidstod vo Augschburg und is nebm da Basilika St. Ulrich und Afra da wichtigste Kiachnbau und oana vo de moastbesuachtn Sehnswiadigkeitn vo da Stod.
Gardiners Island

Gardiners Island is a kloane Insl in East Hampton im US-Bundesstoot New York. De Insl liegt in da Gardiners Bay im Ostn vo Long Island zwischn zwoa Hoibinsln. De Insl is ebba 12 km long, maximal 4,8 km broad und hod a Fläch vo 13 km².
Gardiners Island is seit 400 Joa im Besitz vo da Familie Gardiner. Es is de zwoatgresste Insl vo Amerika, de wo im Privatbesitz is. Vui Gebaide san ausm 17. Joahundat, drunta aa des ejtaste dahoidene Fochweakhaus in New York.
Gardiners Island hod de gresste Population vo Fischodla im Stoot New York. Weis do koane natialichn Feinde gibt, bauns eanare Nesta om Bodn.
Bernd Helfrich

Da Bernd Helfrich (* 30. August 1945 z'Minga) is a boarischer Schauspieler und Regisseur, der wo seit de 70er Joar in vui (boarische) Fuim und Serien midgspuid hod. 1975 hoda sei Kollegin Mona Freiberg gheirett. 1984 ham de zwoa as "Chiemgaua Volksteata" übanuma, des wo vorher an Bernd seina Muada, da Amsi Kern ghead hod. Außadem spuida seit 1990 an "Ernst Langmann" in da Serie "Forsthaus Falkenau".
Deutschland. Ein Wintermärchen

Deutschland. Ein Wintermärchen (1844) is a satirisches Versepos vom deitschn Dichda Heinrich Heine (1797–1856). Inspiriat is dees Weak duach a Roas, wo da Autor im Winta 1843 gmocht hod. und de wo eam vo Paris af Hamburg giat hod. Da Titl is a Ospuijung auf a Weak vom William Shakespeare "The Winter's Tale" (Dees Wintameachn) (1623).
Da Titl wor fian deitschn Regisseur Sönke Wortmann s Vorbuid fia sein Dokumentarfuim "Deutschland. Ein Sommermärchen".
Entstehungsgschicht.
Da Heine is 1831 af Frankreich emigriat, weir a ois Jud in Deitschland koa Chance ghobt hod ois Jurist zan orbatn und da Zensua entgeh woit. 1835 san seine Schriftn in Deitschland vabotn worn. 1843 is a no amoi af Deitschland groast, um sei Muada und sein Valega z bsuacha. Af da Roas zruck af Frankreich is a Glegnheitsgedicht entstandn. Dees wor da easchte Entwuaf za "Deutschland. Ein Wintermärchen". An Entwuaf hod im Laff vo de naxtn drei Monat za am humoristischn vo da Roas weidaentwicklt.
Fire Island

Fire Island is Barriereinsl, ebba 48 km long und 1 km broad, in Suffolk County im Sidn vo Long Island im US-Bundesstoot New York. Vo Long Island is s duach de 8 km broade "Great South Bay" trennt.
Zua Insl kimmt ma voa oim duach Fährn und mit private Wossafoazeig. An kloan Tei vo da Insl am Westend ko ma vo Long Island iban Robert Moses Causeway (aa Captree Causway; a Dommstross) ofoan; am Ostend ko ma iba de "New York State Route 46" eareicha. Weis auf da Insl koa duachgehande Stross gibt, huift des oba nix fia de gonze Insl.
Fost de gsomte Insl steht unta Natuaschutz.
Woichnsää

Da Woichnsää (amtli: Walchensee) is a Gwässa in Bayern, des wo ebba 75 km sidle vo Minga im Voroipmland liagt. Er is oana vo de diafstn (max. 192,3 m) und flächnmäßi greßtn (16,40 km²) Oipmseen in Bayern und ghert mitsamt da Insl Sassau zur Gmoa Koche am Sää. Im Ostn und Siidn grenzt a mit seim Ufa an de Gmoa Jachenau.
Ludwig Dehne

Da Ludwig Dehne, aa Louis Dehne, woa a deitscha Zuckabäckagsö aus aus Wiattnbeag, dea wos anno 1786 noch Wean kumma is. Aum Miachaelaplotz gengiwa vaum oidn Burgtheata, im 1. Beziak, hod a a Konditorei aufgmocht. Draus is boid a „k.u.k. Hofzuckerbäckerei“ wuan. Heit is des da Demel, de bekauntaste Konditorei vau Wean, jetzt aum Koimoakt daham.
Ois Hofliefarant hod a vua oim Gfrorans, Siassigkeitn und Fruchtsorbets gliefat. Seine Foschingskropfn woan genauso berihmt ois wia sei Maundlmüch.
Sei Sohn da August Dehne hod de Zuckabäckarei aun sein ötastn Gsön, in Christoph Demel, vakauft. Da berihmtaste Gsö vaum August Dehne woa da Ferdinand Raimund. Ois Numero hod a im oidn Burgtheata Spezialitätn vau da Zuckabäckarei vakauft und is so iwahaupt eascht zum Theata kumma.
Amsi Kern

De Amsi Kern (* 18. Septemba 1922 in Minga; † 31. Oktoba 2002 in Prien a. Chiemsee) is a boarische Volksschauspuiarin gwesn. Bsondas bekannt is se mit ihrn Aftrittn beim "Chiemgaua Volkstheata" worn, des se aa lange Zeit seiba gführt hot. Im Joa 1984 hot s' de Theataleitung ihrm Sohn Bernd Helfrich und seina Frau Mona Freiberg übagebm, is oba no weitahin reglmäßig ois Schauspuiarin aftretn.
Taylorpolynom

Taylorpolynome han ganz wichtiche Hülfsmittl in da Analysis, am Teilgebiet vo da Mathematik, waal ma damid a Funktion um an Punkt rundum näherungsweis ausrechnen kann. Se wean voa allen Dingen in de Natuawissnschaftn hergnumma. Eng damid vowandt han Taylorreihen.
Taylor-Formel.
Wemma a Funktion formula_1 hod, de wej formula_2-mol stetig differenzierbar is, wobei formula_3 a Intervall is, nachernd gült fia alle formula_4:
formula_5
Do dabaa is da easde Summand as "Taylorpolynom vom Grad n um an Entwicklungspunkt a". Ma kann do dafia aa schreim:
formula_6
formula_7 is as Restglied, des wej ma ausrechnan kann als:
formula_8
Waal eam des Restglied owa oft ned indressiert, z. B. wemma ind da Physik a komplizierte Formel nähern mog, schreibt ma stattdessen einfach mid Hülfe vo de Landau-Symbole:
formula_9
Beweisskizze.
Ma beweist den Satz vo Taylor mid vollständiger Induktion iwa "n". Da Induktionsofang (formula_10) is einfach sched da Hauptsatz vo da Differential- und Integralrechnung:
formula_11
Im Induktionsschritt (formula_12) integriert ma partiell über formula_13 und stüllt fest, dass dann des Integral wos überbleibt genau as "n"-te Restglied is und dass se alles Andane zum Taylorpolynom vom Grad n zammaddiert.
Restgliedformeln.
Ma ko des Restglied formula_14 aa no anderster ogem, wej im Satz vo Taylor beschriem, z. B. in da Form vom Lagrange, de wej ohne Integral auskimmt:
formula_15
Do dabaa is formula_16 a bestimmter Wert zwischn "a" und "x". Ma kanns aa in da Cauchyschn Form ogem:
formula_17
Mehrdimensionale Taylorpolynome.
Wemma a Funktion formula_18 hod, de wej "n"-mal stetig differenzierbar is, wobei ejtz formula_19 offa und konvex is, nachernd kamma mid hülfe von da Multiindexschriebweise as Taylorpolynom vom Grad "n" um an Entwicklungspunkt "a" ogem als:
formula_20
Fia formula_21 giz a recht einfache Schreibweis, nämlich
formula_22
wobei "Df" d'Jakobimatrix vo f, formula_23 d'Hessematrix vo f und formula_24 as Standardskalarprodukt han.
Beispülla.
oadimensional.
Songma, formula_25, wüllma um an Punkt formula_26 bis in de 2. Ordnung entwickln. Do dazou mouma ejtz alle Ableitungan bis zu da 2. ausrechnen.
Nacha setztma für "x" an Entwicklungspunkt formula_29 ei und kann damid as Taylorpolynom afstülln.
formula_30
mehrdimensional.
Ejtz songma ma wüll formula_31 um an Punkt formula_32 bis zur 2. Ordnung entwickln. Do mouma ejtz aa wieda de ensprecehndn Ableitungan ausrechnen:
Des hoisst fürs Taylorpolynom:
formula_38
Heinrich Heine

Da Christian Johann Heinrich Heine, geborn ois Harry Heine, (* 13. Dezemba 1797 z Düsseldorf, Herzogtum Berg; † 17. Feba 1856 z Paris) wor oana vo de wichtigstn deitschn Dichda, Schriftsteja und Journalistn vom 19. Joarhundat. Ea hod de Oidogssproch lyrikfehig gmocht. Seine Weake san heit so populea wia de vo kaum an andan deitschn Dichda.
Da Heine guit ois da "letzte Dichda vo da Romantik", de wora gleizeiti a ibawundn hod. Wegn seina Oagnstendigkeit und seim broadn Spektrum losst si dees Weak vom Heine koana literarischn Stremung zuaordna. Sei Biograf Joseph A. Kruse siagt in seim Weak Element vo da Afklearung, da Weimara Klassik, vom Realismus und Symbolismus.
Zwegn seina jidischen Heakumft und seina politischn Einstejung is a imma wieda ausgrenzt worn. Dees hod sei Lebm und sei Weak pregt.
Textprobe.
Das goldene Kalb.
&lt;poem&gt;
Doppelflöten, Hörner, Geigen 
Spielen auf zum Götzenreigen, 
Und es tanzen Jakobs Töchter 
Um das Goldne Kalb herum - 
Brum - brum - brum - 
Paukenschläge und Gelächter! 
Hochgeschürzt bis zu den Lenden 
Und sich fassend an den Händen, 
Jungfraun edelster Geschlechter 
Kreisen wie ein Wirbelwind 
Um das Rind - 
Paukenschläge und Gelächter! 
Aaron selbst wird fortgezogen 
Von des Tanzes Wahnsinnwogen, 
Und er selbst, der Glaubenswächter, 
Tanzt im Hohenpriesterrock, 
Wie ein Bock - 
Paukenschläge und Gelächter! 
&lt;/poem&gt;
S goidane Kaiwal.
"Ibasetzung":
&lt;poem&gt;
Doppefletn, Hearna, Geign
Spuin etz af zan Getznreign,
Und es danzn Jakls Dechta 
Um des Goidne Koib herum - 
Brum - brum - brum - 
Pauknschlege und Gelechta!
Hochgeschiazt bis za de Lendn 
Fossn si an dena Hendn,
Diandln vuanehmsta Geschlechta 
Kroasn wia a Wirbewind 
Um des Rind - 
Pauknschlege und Gelechta!
Aaron sejm wead fuat glei zogn 
Vo am Danz in Wahnsinnswogn, 
Und ea sejm, da Glaubmswechta, 
Danzt im Hohenpriestarock, 
Wiar a Bock - 
Pauknschlege und Gelechta!
&lt;/poem&gt;
Weak.
Originalausgobm.
"Nach Eascheinungsjoar in Buachform":
Klosta Ettal

'S Klosta Ettal is a Benediktinaabtei im obaboarischn Dorf Ettal, etwa zehn Kilometa neadlich vo Garmisch-Partnkirchn und südöstlich vo Obaammagau. 'S Klosta is im Jahr 1330 gründt worn und is heit a beliebte Touristnattraktion. Zum Klosta ghern landwirtschaftliche Betriebe, mehrare Wirtsheisa und a Gymnasium mit ogschlossnem Internat, a Kunstverlag, a Destillerie und a Brauarei. De Abtei ghert zur Boarischn Benediktinakongregation.
Roma

Roma is da Nama fia miteinanda vawandtn Voiksgruppm, wo vom indischn Subkontinent ausgwandat san. Friara hod ma aa Zigeina gsogt. Ob an 14. Joarhundat sans in mearan Migrationswejn iba Vordaasien af Nordafrika und Eiropa keman. Heit gibts af da ganzn Wejd Roma, de grosse Meaheit lebt oba in Eiropa.
De Sproch vo de Roma is Romani/Romanes, 's gibt vaschiedene dialekte.
De Roma wean zweng eanara ethnischn und kuiturejn Eingoart oft ausgrenzt. Vo de Nationalsozialistn und Faschistn sans sogor systematisch vafoigt worn.
Musi.
De Musi spuit in da Oidogskuitua vo de Roma a grosse Roin. Se is im Lebm diaf vawuazlt, ned nua ban Feian.
Fia de Roma wor de Musi aa imma a Bscheftigung, mit dea wo s Gejd vadeant hom. Deshoib san do aa imma Elemente aus da Gsejschoft wo de Roma dahoam san, aufgnumma worn.
Zwoa vo de bedeitandstn Roma-Musikantn san:
Religion.
's gibt Christliche Roma (Katholische, Orthodoxe, evanglikale) sowia Muslimische Roma (Sunnidn).
Robert Moses State Park (Long Island)

Da Robert Moses State Park - Long Island is a Nationalpark im US-Bundesstoot New York. Da Park liegt im Sidn vom Suffolk County am Westend vo Fire Island, im Sidn vo Long Island. De 3.54 km2 große Olog is da ejtaste Nationalpark vo Long Island.
En Park ko ma mitn Auto iwan Robert Moses Causeway (a Dammstross) eareicha, de wo iwa de "Great South Bay" fiaht. Da Park is bekonnt fia sein heavoarogandn Strond vo 8 km Läng und is a beliabts Ausflugzui vo de Eihwohna vo da Stod New York.
Robert Moses.
Da Park hod uaspringli "Fire Island State Park" ghoassn und is spada afn Robert Moses umtauft woan, an vo de berihmtastn amerikanischn Stodplana vom 20. Joahundat, dea wo voa oim in da Stod New York, af Long Island, im Westchester County und im Bundesstoot New York gwiakt hod. Ea hod aa, ois President vo da Nationalpark-Kommission, de Aufsicht iba de Entwicklung vonam Nationalpark auf Fire Island ghobt.
Es gibt in New York no an zwoatn "Robert Moses State Park". Da Robert Moses State Park (Thousand Islands), liegt im Noadn vo New York entlogn vom St. Lorenz Strom.
Strosswoicher

Strosswoicher (iwerregioneu: "Strosswoichen", deitsch: Straßwalchen) is a Gmoand an Norn voh Soizburg (Flåchgau) a' da Grenz z' Owerésterreich mid guade 7.500 Eihwoner (Stånd 1. Jenna 2020).
Geograafie.
D' heegsde Dahéewung an Gmoandgebiet is mid 844 Meeter da Iarschberg.
Nochbargmoaner.
an Bundeslånd Seuzburg:
z' Owerésterreich:
Gmoandgliadarung.
Strosswoicher bsteet aus 6 Katastroigmoaner:
A weiderner Ortstei is Stoahdorf.
Låmbéhausen

Låmbéhausen (aa Lambéhausen, deitsch: "Lamprechtshausen") is a Gmoand an Norn vam éstreichischen Bundeslånd Soizburg mid 3.883 Eihwóner (Stånd 1. Jénner 2016). Dé guade 32 km² grousse Gmoah hod 22 oahzelne Ortschoften.
Kölna Wirrn

De Kölna Wirrn oda as Kölna Ereignis bezeichnen an Hehpunkt vom Konflikt zwischn da katholischn Kirch und am preißischn Staat in de Westprovinzn vo Preißen in da Zeit vom Vormärz. De Integration vo de Westgebietn Rheinland und Westfalen, de 1815 an Preißn ogschlossn worn san, hot zu Spannungen zwischn da katholischn Kirch und da preißischn Regierung gführt. De wichtigstn Streitpunkte san dabei da Hermesianismus und as Problem vo de konfessionsverschiednen Ehen gwesn. De preißische Regierung is vo eina staatskirchlichn Tradition geprägt gwesn und hot deswegn gmoant, se kannt aa de katholischn Kirch kontrollian und de katholischn Priestan und Bischefn vorschreibm, wia se eahnare Ämta auszuführn hom.
Da Konflikt hot schliaßlich dazu gführt, dass da Erzbischof vo Köln, da Clemens August Droste zu Vischering, im Jahr 1837 wegn seim Widastond gegn de staatliche Eimischung in kirchlichn Angelegnheitn verhaft worn is. Des hot bei da katholischn Bevöikarung a antipreißische Stimmung gfördat.
Taylorreihe

A Taylorreihe is a Möglichkeit, das ma bestimmte Funktionan als Potenzreihe darstülln ko. Eng damid vowandt is as Konzept vo de Taylorpolynome, wej ma grejgt, wemma d'Reihenentwicklung noch endlich vüll Schritte obricht.
Definition.
Wenn formula_1 a offas Intervall is, formula_2, also "f" a unendlich oft stetig differezierbare Funktion is und formula_3, dann hoisst
formula_4
"Taylorreihe vo f im Entwicklungspunkt a". Des is zeascht amol einfach a Potenzreihe, owa wenn f reell analytisch is, nachernd hods fir anejds "a" ausn Intervall "J" an positivn Konvergenzradius und is in den Bereich glich mid "f". Es git owa grod aso Funktionen, wou de Taylorreihe in bestimmte Punkte an Konvergenzradius 0 hod.
Beispiele.
Oane vo de wichdichstn Taylorreihen is de vo da Exponentialfunktion. Es güllt:
formula_5
Des Istgleich-Zeichen derf do stej, waal de Taylorreihe vo da Exponentialfunktion reell analytisch is und in jedn Punkt an unendlichen Konvergenzradius hod. Ganz ähnlich schauts aus mid Sinus und Kosinus, do güllt nämlich:
formula_6
formula_7
A andas Beispüll, des recht oft fiakimmt is formula_8. De Funktionhod hod in formula_9 Taylorreihe:
formula_10
De Potenzreihe hod ejtz als Konvergenzradius 1, des hoisst de Taylorreihe vo "f" konvergiert am Intervall formula_11 und is do aa identisch mid da Funktion.
A Beispüll für a Funktion, wou d'Taylorreihe in oan Punkt in koana Umgebung vo dem Punkt mid da Funktion zammstimmt is z. B.
formula_12
De Funktion is üweroll unendlich oft stetig differenzierbar, owa d'Ableitung im Punkt 0 is awl 0, des Hoisst d'Taylorreihe is d'Nullfunktion und stimmt daher fir positive x nirgands mid da Funktion üwarein.
mehrdimensionaler Taylor.
Wenn formula_13 offa, formula_14 und formula_15, nachernd is de Taylorreihe vo "f" im Punkt "a" mithilfe vo da Multiindexschreibweise definiert als:
formula_16
Woiserberg

Woiserberg (Deitsch: Walserberg) is a Ortschoft a' da politischn Gmoa Wois-Siaznham und da Katastroigmoa Gois. Da Ort liegg westli vo da Stod Soizburg af ner leichtn Auhhächn (em Woiserberg).
Da Naum bzeichnt aa d' boaden ehemooling Zoistejn z' Boarn zwischer dodan und Marzoi:
D' Vakeahsvabindung iwan Woiserberg ghead zan Deitschen Eck, da wichtigstn, ower exterritorioin Ost-West-Vabindung vo Estareich (Autobauh: „grosss deitschs Eck“, iwas Inntoidreieck noch Kuffstoah, Bundesstrossen: „kloahs deitschs Eck“, iwa Reicherhoi und da Grenz Stoaposs noch Lofer und weider in'n Pinzgau und Seiger Hauns a' Tiroi). Mim Schengenraum sand de boadn Grenzstazioner hihfejig worn.
Romani

Romani (af Romani: "romani ćhib"), Devanagari: रोमानी "rōmānī") oda Romanes is de Sproch vo de Roma. Mit Urdu und Hindi gheat Romani za de indoarischn Sprochn.
In Deitschland und Östareich ist Romani a offiziej onakannte Mindaheitnsproch,'s gibt vaschiedene romanes dialekte, de zum teil so unterschiedlich sei des si de jeweilign sprichr narrisch schwar miteinanda vastehn könna.
Da Nama Romani kimmt vo "romani čhib", wo af Romani "Roma-Sproch" hoasst. Af Boarisch hoassts aa no "Romanes", wo vo "Wakheres Tu romanes?" - „Redst Du Romani?“ - ("Džanes romanes?" – „Konst Du Romani?“). Intressantaweis gibts af Boarisch koa Adjektiv fia de Sproch. Ma sogt "af Romani" oda "af Romanes".
Da Nama hod nix mit "Romanisch" oda "Rumenisch" z doa, wo bekanntli vo Rom bzw. vo de Rema obgloadd is, oisdann Sprochn, wo vom Latein keman. "Romani" kimmt owa vo da Sejbstbezeichnung vo de Roma: "Řom" („Mo“, wo za de Roma gheat). Wo dees heakimmt woass ma ned so genau, es deafat oba vo de indischn Sprochn kema, z. B. aus "Ḍom" (aa "Ḍum" oda "Ḍōmba"), da Nama vo ana niadrign Kaste vo Wandaorbata, de wo si ois Musikantn, Gaukla, Korbmocha, Metoihandweake usw. vadinga. Dees hod jo friaha af de Roma zuatroffa.
Standardisiarung.
In Rumenien, Serbien, Montenegro, USA, Schwedn usw. orbatn Gruppm dro, s Romani z standardisian.
Ohne Standardisiarung hod dees Romani, genauso wias Boarische, koa Ibalebmschance.